PATVIRTINTA

Klaipėdos Vydūno gimnazijos direktoriaus 2020 m. rugsėjo 21 d. įsakymu Nr. V1-141

**PIRMOSIOS PAGALBOS ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Klaipėdos Vydūno gimnazijos (toliau tekste – Įstaiga) pirmosios pagalbos organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2004 m. balandžio 8 d. Nr. įsakymu V-208 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“ (Žin., 2004-04-16, Nr. 55-1915).
3. Tvarka reglamentuoja pirmosios pagalbos organizavimą Įstaigoje.
4. **PIRMOSIOS PAGALBOS ORGANIZAVIMAS**
5. Įstaigos visuomenės sveikatos specialistas bei Įstaigoje dirbantys pedagogai ir auklėtojų padėjėjai turi mokėti teikti pirmąją pagalbą asmenims, kurių gyvybei ar sveikatai dėl nelaimingo atsitikimo Įstaigoje arba ūminės pavojingos ligos gresia pavojus:
	1. Įvertinti pagrindinius gyvybės požymius (sąmonę, kvėpavimą, širdies veiklą);
	2. Atlikti dirbtinį kvėpavimą ir išorinį širdies masažą;
	3. Gaivinti netekus sąmonės, užspringusius, ištiktus šoko, perkaitusius, ištiktus saulės smūgio ar elektros traumos, pavojingos gyvybei būklės dėl ūmių ligų, apsinuodijimų bei traumų atvejais.
6. Pirmoji pagalba esant žaizdai ar nubrozdinimui:
	1. Apnuoginkite sužeistą sritį ir nustatykite, kokia žaizda;
	2. Atsargiai pašalinkite nešvarumus, esančius apie žaizdą;
	3. Stabdykite kraujavimą;
	4. Sutvarstykite žaizdą, uždėkite sterilų tvarstį ir jį pritvirtinkite;
	5. Reikalui esant naudoti šaldomąjį maišelį.
7. Pirmoji pagalba susižalojus minkštuosius audinius (raiščius, sausgysles, raumenis):
	1. Šaldykite sužeistą vietą;
	2. Įtverkite, kad galūnė nejudėtų;
	3. Pakelkite sužeistą galūnę.
8. Pirmoji pagalba esant nudegimui:
	1. Sustabdykite aukštos temperatūros poveikį;
	2. Nudegusią vietą skubiai šaldykite šaltu 18-20°C vandeniu 10-15 min. Šaldykite nenutraukę drabužių nuo nudegusios kūno vietos;
	3. Apnuogintą nudegusią vietą, uždenkite steriliu tvarsčiu, sutvarstykite.
9. Pirmoji pagalba perkaitus:
	1. skubiai išneškite iš karštos aplinkos;
	2. paguldykite pavėsyje ar vėsioje aplinkoje;
	3. atsagstykite rūbus;
	4. vėdinkite ventiliatoriumi, vėduokle;
	5. atvėsinkite dėdami ant kūno sudrėkintą audinį, ant stambių kaklo, pažastų, kirkšnių kraujagyslių šaltus kompresus. Jei nukentėjęs sąmoningas, duokite gerti vėsaus vandens.
10. **BAIGIAMOSIOS NUOSTATOS**
11. Įstaigoje dirbantys pedagogai, auklėtojų padėjėjai privalo išklausyti ir turėti pirmosios pagalbos pažymėjimą.
12. Įstaigos visuomenės sveikatos specialistas ir pedagogai atsakingi už pirmosios pagalbos organizavimą Įstaigoje.